

Ειδικότητα στο Τ4Ε (ΠΕ01)

Από τον περίπτερο αρχαιοελληνικό ναό στη χριστιανική βασιλική: Η Αγία Σοφία

Κρυστάλω Γεωργοπούλου

Τμήμα (Κωδικός 1645)

Περιεχόμενα

[Ταυτότητα σεναρίου 3](#_Toc69224384)

[Βασική Ροή Σεναρίου 5](#_Toc69224385)

[Πλαίσιο Υλοποίησης 6](#_Toc69224386)

[Χρησιμοποιούμενα εργαλεία/μέσα 6](#_Toc69224387)

[Χρονοπρογραμματισμός 7](#_Toc69224388)

## Ταυτότητα σεναρίου

## Τάξη :Β΄Γυμνασίου

## Μάθημα/Γνωστικό Αντικείμενο :Θρησκευτικά

## Προσδοκώμενα μαθησιακά αποτελέσματα

## Οι μαθητές να: 1. εντοπίζουν και να εξηγούν γιατί οι χριστιανικοί ναοί διαφοροποιήθηκαν αρχιτεκτονικά από τους αρχαίους ελληνικούς ναούς (γνώσεις)2. συναισθανθούν τον τρόπο με τον οποίο οι αρχιτεκτονικές επιλογές επιδρούν στον ψυχισμό μέσα από μια εικονική περιήγηση στον ναό της Αγίας Σοφίας (στάσεις) 3. συμπεράνουν και να αξιολογήσουν την επίδραση που άσκησε η αρχιτεκτονική της Αγίας Σοφίας και τη σημασία αυτού του μνημείου (γνώσεις και στάσεις)

## Προαπαιτούμενες γνώσεις των μαθητών για την υλοποίηση του σεναρίου

## Να είναι εξοικειωμένοι στην ομαδοσυνεργασία καθώς και με τα εργαλεία, «Ασκήσεις», «Εργασίες» και «Συζητήσεις», «Ομάδες Χρηστών», «Επεξεργαστής Κειμένου»

## Χρόνος υλοποίησης (60’ σύγχρονη εξ αποστάσεως διδασκαλία και 60΄ασύγχρονη εξ αποστάσεως διδασκαλία)

## Σύντομη περιγραφή σεναρίου :Οι μαθητές θα διερευνήσουν τις ομοιότητες και διαφορές μεταξύ των αρχαίων ελληνικών και χριστιανικών ναών καθώς και τους λόγους των διαφοροποιήσεων τους. Θα ανακαλύψουν την επίδραση που ασκούν οι αρχιτεκτονικές επιλογές στους χριστιανικούς ναούς (εσωτερικός διάκοσμος, τρούλος) στον ψυχισμό και θα αξιολογήσουν την επίδραση που άσκησε η αρχιτεκτονική της Αγίας Σοφίας καθώς και τη σημασία αυτού του μνημείου.

## Δραστηριότητες που οδηγούν στην ενεργητική εμπλοκή των μαθητών: Έντεχνος συλλογισμός, Τοποθέτηση στα βίντεο, άσκηση συμπλήρωσης κενών, εκπόνηση ομαδικής εργασίας, σκέψου-συζήτησε-μοιράσου, δημιουργικές ερωτήσεις, Συμφωνώ-Διαφωνώ

## Χρησιμοποιούμενα εργαλεία (ονομαστικά)

## Σύγχρονης διδασκαλίας: Webex: Polling, chat, Break out sessions, Reactions

## Ασύγχρονης διδασκαλίας: Eclass: Εργασίες, Ασκήσεις, Συζητήσεις, Ομάδες Χρηστών

## Βασική Ροή Σεναρίου

## Πλαίσιο Υλοποίησης

Η διδασκαλία θα πραγματοποιηθεί σύγχρονα μέσω της webex και ασύγχρονα μέσω της eclass. Η συγκεκριμένη διδακτική ενότητα εντάσσεται στην ευρύτερη Θεματική Ενότητα με τίτλο «Χριστιανική παράδοση και αρχαία ελληνική φιλοσοφία: Μια ιστορική συνάντηση». Έχει προηγηθεί η διδασκαλία του ρόλου τον οποίο διαδραμάτισε η ελληνική γλώσσα και φιλοσοφία στη διάδοση και ανάπτυξη του Χριστιανισμού καθώς και η σημασία που κατείχε η ελληνική παιδεία στη ζωή και το έργο των Πατέρων της Εκκλησίας. Μετά την αποτύπωση της σύνθεσης του Ελληνισμού και του Χριστιανισμού στην Αρχιτεκτονική θα ακολουθήσει η διερεύνηση των πορτρέτων του Φαγιούμ και η σχέση τους με την βυζαντινή εικόνα.

## Χρησιμοποιούμενα εργαλεία/μέσα

* *Webex*
* *Chat*
* *Polling*
* *Break out sessions*
* *Reactions*
* *Eclass*
* *Συζητήσεις*
* *Ασκήσεις*
* *Επεξεργαστής Κειμένου*
* *Εργασίες*
* *Ομάδες Χρηστών*

## Χρονοπρογραμματισμός

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1. 5΄** | «Βάζοντας τίτλους»  Έντεχνος συλλογισμός: «Βλέπω-ισχυρίζομαι-αναρωτιέμαι» | Προβάλλονται δύο φωτογραφίες που απεικονίζουν εξωτερικά έναν αρχαίο ελληνικό ναό (ναός του Ηφαίστου)και ένα χριστιανικό ναό (Άγ. Δημήτριος Θες/κης). Οι μαθητές καλούνται να:  -βάλουν τίτλους στις φωτογραφίες γράφοντας της απαντήσεις τους στο chat.  - να απαντήσουν στα ερωτήματα  -Τι συνδέει τις δύο φωτογραφίες  -Τι σκέφτονται γι’ αυτό που βλέπουν  -Τι είναι αυτό που τους κάνει να αναρωτιούνται.  Παίρνουν το λόγο σηκώνοντας το χέρι τους (raise hand). | Webex  Διαμοιρασμός  Chat  Raise hand  Φύλλο εργασίας |
| **Φάση 2. Σύγχρονη: 10΄** | «Ομοιότητες – διαφορές»  «Τοποθέτηση στα βίντεο»  «Δημιουργική ερώτηση» | Δίνονται οι κατόψεις ενός αρχαίου ελληνικού ναού και ενός χριστιανικού ναού. Οι μαθητές καλούνται να εντοπίσουν ομοιότητες και διαφορές. Παίρνουν το λόγο σηκώνοντας το χέρι τους (raise hand). Σε περίπτωση που δεν υπάρξει ανταπόκριση των μαθητών η διδάσκουσα τους παρακινεί να παρατηρήσουν τον προσανατολισμό των κτιρίων, την είσοδο σε αυτά καθώς και τα μέρη στα οποία χωρίζονται τα κτίρια.  Οι μαθητές ενημερώνονται ότι πρόκειται να παρακολουθήσουν δύο βίντεο συνολικής διάρκεια 5’, τα οποία αφορούν την εικονική περιήγηση στον εξωτερικό και εσωτερικό χώρο του αρχαίου ναού του Ηφαίστου και την περιήγηση στο εσωτερικό ενός χριστιανικού ναού. Τους γίνεται γνωστό εκ των προτέρων ότι θα πρέπει να απαντήσουν στο ερώτημα που κατά τη γνώμη τους δίνεται καλλιτεχνική έμφαση (στον εσωτερικό ή στο εξωτερικό χώρο) στον αρχαιοελληνικό ναό και που στον χριστιανικό ναό.  Προβάλλονται τα δύο βίντεο και αρχικά οι μαθητές ερωτώνται, αν τους έκανε κάτι εντύπωση ή αν υπήρχε κάτι που δεν κατάλαβαν. Έπειτα απαντούν στο ερώτημα που τους τέθηκε πριν την προβολή των βίντεο. Η διδάσκουσα ζητά να αιτιολογήσουν την απάντησή τους (Τι σε κάνει να το λες αυτό;) Παίρνουν το λόγο σηκώνοντας το χέρι τους (raise hand). | Webex  Διαμοιρασμός  Raise hand  Φύλλο Εργασίας  Βίντεο |
| **Φάση 3. Σύγχρονη** **15΄** | «Ακούγοντας 10Χ1»  «Δημιουργικές ερωτήσεις» | Γίνεται διαμοιρασμός του Φύλλου Εργασία και οι μαθητές ενημερώνονται ότι ένα από τα 15 μέρη από τα οποία αποτελείται το *Άξιον Εστί* (ποιητική σύνθεση του Οδυσσέα Ελύτη) έχει τίτλο *«Ναοί σε σχήμα του ουρανού»* και ότι αυτό το ποίημα μελοποίησε ο Μίκης Θεοδωράκης. Τους ζητείτε να παρακολουθήσουν ένα τρίλεπτο βίντεο με το συγκεκριμένο μελοποιημένο ποίημα και να καταγράψουν στο chat έως 10 λέξεις-φράσεις που τους έρχονται στο νου ακούγοντας αυτό το τραγούδι και βλέποντας το συγκεκριμένο βίντεο. Η διδάσκουσα διαβάζοντας τις απαντήσεις μπορεί να ζητήσει διευκρινήσεις (Τι σε κάνει να το λες αυτό;). Οι μαθητές παίρνουν τον λόγο σηκώνοντας το χέρι τους (raise hand). Στη συνέχεια ερωτώνται με ποιο τρόπο ένας ναός μπορεί να πάρει το σχήμα του ουρανού και γιατί πολλοί χριστιανικοί ναοί έχουν το σχήμα του ουρανού. Σε περίπτωση που δεν υπάρξει ανταπόκριση διαμοιράζεται μια φωτογραφία, η οποία δείχνει την εξωτερική άποψη της Αγίας Σοφίας Κωνσταντινούπολης. Οι μαθητές ερωτώνται ποιο τμήμα του ναού κατά τη γνώμη τους θα μπορούσε να παραλληλιστεί με τον ουρανό. Παίρνουν το λόγο σηκώνοντας το χέρι τους (raise hand). Χρησιμοποιώντας το εργαλείο «reactions» ζητείτε από τους μαθητές να δηλώσουν, αν καταλαβαίνουν τον τίτλο του ποιήματος του Οδ. Ελύτη «Ναοί σε σχήμα του ουρανού». Αν εξακολουθούν κάποιοι να μην καταλαβαίνουν τον τίτλο του ποιήματος, η διδάσκουσα ζητά από κάποιον μαθητή που δήλωσε ότι τον καταλαβαίνει να εξηγήσει το νόημα του τίτλου και σε όλη την τάξη.  Ακολουθεί τρίλεπτο βίντεο με το οποίο επιχειρείται μια εικονική περιήγηση στον Ναό της Αγίας Σοφίας. Πριν το βίντεο γνωστοποιείται στους μαθητές ότι θα τους ζητηθεί να γράψουν στο chat τις σκέψεις τους και τα συναισθήματά τους από αυτήν την εικονική περιήγηση στον ναό. Σε περίπτωση που γραφτεί κάτι, το οποίο δεν είναι κατανοητό η διδάσκουσα ζητά από τον μαθητή που το έγραψε να το εξηγήσει. | Webex  Διαμοιρασμός  Chat  Raise hand  Reactions  Φύλλο Εργασίας  Βίντεο |
| **Φάση 4**.  **Σύγχρονη: 15**΄ | Έντεχνος συλλογισμός: «Βλέπω-Ισχυρίζομαι-αναρωτιέμαι» & «Συνδέοντας-επεκτείνοντας-προκαλώντας» | Γίνεται διαμοιρασμός του Φύλλου εργασίας και παρουσιάζονται δύο φωτογραφίες: η μια δείχνει το εξωτερικά το Μπλε τζαμί στην Κωνσταντινούπολη και η άλλη το εσωτερικό του. Οι μαθητές χωρίζονται σε ομάδες και καλούνται να απαντήσουν στις εξής ερωτήσεις: 1. Τι σκέφτεσαι γι΄ αυτά που βλέπεις; 2. Τι αναρωτιέσαι; 3. Με ποιον τρόπο συνδέονται οι πληροφορίες που παρουσιάζονται με ό,τι ήδη γνωρίζεις; 4. Ποιες νέες ιδέες που απέκτησες ωθούν τη σκέψη σου σε νέες κατευθύνσεις; 5. Ποιες ερωτήσεις, αναζητήσεις ή γρίφους έχεις αυτή τη στιγμή; Κατά τη διάρκεια των εργασιών στις ομάδες η διδάσκουσα εισέρχεται στα δωμάτια συζητήσεων των ομάδων και παρακολουθεί μέρος της διεξαγωγής της συζήτησης, παρεμβαίνει αν της ζητηθεί, καθοδηγεί, κινητοποιεί και συντονίζει, αν χρειαστεί. Τα αποτελέσματα των εργασιών των ομάδων ανακοινώνονται στην ολομέλεια από τον εκπρόσωπο της κάθε ομάδας. | Webex  Διαμοιρασμός  Break out sessions  Φύλλο Εργασίας |
| **Φάση 5.** Σύγχρονη **15**’  **Ασύγχρονη: 60**΄ | «Συμφωνώ - Διαφωνώ»  «Εργασία», «Άσκηση συμπλήρωσης κενών»  «Συζητήσεις»  στην eclass | Οι μαθητές καλούνται να συμφωνήσουν ή να διαφωνήσουν στο παρακάτω κείμενο κάνοντας χρήση του εργαλείου polling: «*Και όλα τα τζαμιά προσπαθώντας είτε να την ξεπεράσουν σε μέγεθος είτε να την μιμηθούν σε χάρη, δείχνουν ότι σε καμιά περίπτωση δε μένουν αδιάφορα μπροστά σ’ αυτήν την ανερμήνευτη μεγαλοπρέπεια του θεϊκού Κάλλους της ταπεινώσεως. Και η Αγία- Σοφία μένει σιωπηλή. Δεν ενοχλείται. Δεν ενοχλεί. Μόνο φωτίζει, παρηγορεί, ανέχεται και περιμένει*.»  Αρχιμ. Βασίλειος (Γοντικάκης), *Το κάλλος θα σώσει τον κόσμο*  Ακολουθεί συζήτηση στην Ολομέλεια: οι μαθητές ενθαρρύνονται να αιτιολογήσουν τη συμφωνία/διαφωνία τους με το κείμενο. Παίρνουν το λόγο σηκώνοντας το χέρι τους (raise hand).  Γίνεται διαμοιρασμός της eclass και προβολή του εργαλείου «Ασκήσεις» όπου υπάρχει άσκηση συμπλήρωσης κενών η οποία αφορά την ενότητα. Επισημαίνεται στους μαθητές ότι θα πρέπει να την υποβάλουν πριν το επόμενο μάθημα. Η διδάσκουσα εξηγεί στους μαθητές ότι θα δει τις απαντήσεις τους, θα τις σχολιάσει και θα τις βαθμολογήσει. Στη συνέχεια προβάλλεται το εργαλείο «Εργασίες» όπου τους ζητείτε κάνοντας χρήση του εργαλείου Ομάδες Χρηστών να συνεργαστούν με τα μέλη της ομάδας τους, τα οποία έχει ήδη καθορίσει η διδάσκουσα προκειμένου να απαντήσουν στα ερωτήματα, τα οποία θέτει η εργασίας. Τα ερωτήματα [τι κάνει την Αγία Σοφία ξεχωριστή και τι εννοεί ο συγγραφέας του πιο πάνω κειμένου (αυτό που είδαμε στο polling) όταν λέει ότι η Αγία- Σοφία ανέχεται και περιμένει.»] θα απαντηθούν, αφού οι μαθητές δουν τα δύο βίντεο συνολικής διάρκειας 8΄ που υπάρχουν στην eclass στη Διδ. Ενότητα 7 και τα οποία αφορούν τον τρόπο κατασκευής τη Αγίας Σοφίας (History channel) και τη μετατροπή της Αγίας Σοφίας σε τζαμί. Υπενθυμίζεται στους μαθητές ότι πριν ξεκινήσουν να κάνουν την εργασία και μετά το πέρας της θα πρέπει να δουν τη Ρουμπρίκα ώστε να λάβουν υπόψη τους τα κριτήρια με τα οποία θα αξιολογηθούν. Τους γνωστοποιείται επίσης ότι η διδάσκουσα θα σχολιάσει και θα βαθμολογήσει τις υποβληθείσες εργασίες, τις οποίες θα έχουν το περιθώριο να υποβάλουν εντός μιας εβδομάδας. Τέλος επισημαίνεται ότι στο εργαλείο «Συζητήσεις» θα υπάρχουν αναρτημένες ερωτήσεις καταγραφής μαθησιακής εμπειρίας για το συγκεκριμένο μάθημα τις οποίες καλούνται να απαντήσουν. Οι μαθητές θα πρέπει να απαντήσουν σε αυτά τα ερωτήματα, πριν από το επόμενο μάθημα. Η διδάσκουσα ενθαρρύνει τους μαθητές να συμμετέχουν σε αυτήν τη συζήτηση, διότι αφενός οι απαντήσεις των μαθητών τη βοηθούν να βελτιώνει τη διδασκαλία της και αφετέρου βοηθούν τους μαθητές να συνειδητοποιήσουν τι έμαθαν και γιατί. | Webex  Φύλλο Εργασίας  Polling  Break out sessions  Eclass  Φύλλο Εργασίας  Εργασίες  Ασκήσεις  Συζητήσεις |

## https://docs.google.com/drawings/u/0/d/s6pOCU8QBU8-mMZs-5hQNtQ/image?w=710&h=10&rev=1&ac=1&parent=1v2JmNdkXXVojQmiMkEGouDwVmfAA7unKΟδηγίες για την υλοποίηση του σεναρίου

## Διδ. Εν. 7 Η σύνθεση Χριστιανισμού & Ελληνισμού αποτυπώνεται στην τέχνη

1. Από τον περίπτερο αρχαιοελλληνικό ναό στη χριστιανική βασιλική: Η Αγία Σοφία

1. Βάλε τίτλους στις εικόνες:


  
- Τι συνδέει τις δύο φωτογραφίες;

- Τι σκέφτεσαι γι’ αυτό που βλέπεις;

Τι είναι αυτό που σε κάνει να αναρωτιέσαι;

2**. Παρατήρησε τις παρακάτω κατόψεις ναών**:

- Εντόπισε τις ομοιότητες και τις διαφορές


ΑΡΧΑΙΟΣ ΕΛΛΗΝΙΚΟΣ ΝΑΟΣ

ΑΡΧΑΙΟΣ ΕΛΛΗΝΙΚΟΣ ΝΑΟΣ





**3. Δες τα παρακάτω βίντεο, τα οποία δείχνουν έναν αρχαίο & ένα χριστιανικό ναό:**

Σκέψου και μοιράσου:


- Τι σου κάνει εντύπωση;

- Τι δεν καταλαβαίνεις;

- Που κατά τη γνώμη σου δίνεται καλλιτεχνική έμφαση στον χριστιανικό και που στον αρχαίο ελληνικό ναό και γιατί;

1. Το Άξιον Εστί είναι μια ποιητική σύνθεση που γράφτηκε από τον Οδυσσέα Ελύτη  και κυκλοφόρησε το 1959. Ήταν αυτό που χάρισε στον δημιουργό του το Βραβείο Νόμπελ Λογοτεχνίας το 1979. Η ποιητική αυτή σύνθεση αποτελείται από 15 μέρη ένα από τα οποία έχει τίτλο «Ναοί στο σχήμα του ουρανού» (3:13΄). Το ποίημα αυτό μελοποίησε ο ΜίκηςΘεοδωράκης.

**Αφού δείτε το παρακάτω βίντεο και ακούσετε τη μουσική που συνέθεσε ο Μίκης Θεοδωράκης για αυτό το ποίημα:**



* Να καταγράψετε έως 10 λέξεις που σας έρχονται στο μυαλό ακούγοντας αυτό το ορχηστρικό μουσικό κομμάτι και βλέποντας το συγκεκριμένο βίντεο.
* Με ποιο τρόπο ένας ναός μπορεί να πάρει το σχήμα του ουρανού; Η παρακάτω φωτογραφία θα σε βοηθήσει να απαντήσεις.



* Ποιο τμήμα του ναού κατά τη γνώμη τους θα μπορούσε να παραλληλιστεί με τον ουρανό;
* Γιατί πολλοί χριστιανικοί ναοί έχουν το σχήμα του ουρανό;

1. Εικονική περιήγηση στη Αγία Σοφία Κωνσταντινούπολης:



- Γράψε στο chat τις σκέψεις σου και τα συναισθήματά σου.

**7. Παρατήρησε τις παρακάτω εικόνες και τη λεζάντα που τις συνοδεύουν:**

ΜΠΛΕ ΤΖΑΜΙ, ΚΩΝ/ΛΗ

- Τι σκέφτεσαι για αυτό που βλέπεις;

- Τι αναρωτιέσαι;


**8.** **Συμφωνώ-Διαφωνώ**

«Και όλα τα τζαμιά προσπαθώντας είτε να την ξεπεράσουν σε μέγεθος είτε να την μιμηθούν σε χάρη, δείχνουν ότι σε καμιά περίπτωση δε μένουν αδιάφορα μπροστά σ’ αυτήν την ανερμήνευτη μεγαλοπρέπεια του θεϊκού Κάλλους της ταπεινώσεως. Και η Αγία- Σοφία μένει σιωπηλή. Δεν ενοχλείται. Δεν ενοχλεί. Μόνο φωτίζει, παρηγορεί, ανέχεται και περιμένει.»


Αρχιμ. Βασίλειος (Γοντικάκης), Το κάλλος θα σώσει τον κόσμο

**9. Οι εργασίες μας στην eclass:**

Εργαλείο «Ασκήσεις»: Συμπληρώνω τα κενά στο κείμενο



Εργαλείο «Εργασίες»:



Εργαλείο «Συζητήσεις»

